Ons het 'n epos ontvang van Tresa Peo, waar sy om hulp vra vir haar vriendin Anne wie se been in 2020 geamputeer is. Tresa het laatweet dat sy baie met haar krukke en loopraam sukkel. Ons het vir Tannie Anne en haar man, Pieter gaan kuier.
INTIEM ONDERHOUD 19 MRT 2021
INTIEM ONDERHOUD 25 MRT 2021
INTIEM ONDERHOUD 13 APR 2021
INTIEM ONDERHOUD 18 FEB 2021
INTIEM ONDERHOUD 11 FEB 2021
Jou Mense, My Mense saam met SPAR – Eleos sopkombuis bring Hoop, Woord en Waarheid
Ek dink aan Mattheus 4:4 wat sê: "'n Mens leef nie net van brood nie, maar van elke woord wat uit die mond van God kom'. Dit is presies wat by Eleos se sopkombuis gebeur. Daar is soveel meer as 'n kospakkie en glasie koeldrank. Ons gesels met Tannie Susan Cornellius wat die sopkombuis as 'n hawelose bygewoon het. En nou? Nou werk sy as vrywilliger daar. Sy spreek 'n skare mismoed toe, en haar hoof boodskap: 'Kry die Here in julle lewe! Laat Hom toe om julle te help en te inspireer.' Estelle van Eleos is volgende aan die woord, en Sy herinner ons dat Hy vir ons almal die kruis gedra het. Dat ons betekenisvol en waardevol is.
Ek vra vir almal dieselfde vra, en hulle antwoorde stem ook ooreen. Hulle almal sê met die grootste oortuiging hulle weet die Here is vir hulle lief. Dat Hy hulle nooit sal verlaat nie. Dat hulle weet hierdie is nie die lewe wat Hy vir hulle wil hê nie. Hulle weet dit alles. Hulle weet net nie hoe om hieruit te kom nie.
Die skare sit nog vir 'n rukkie onder die bome op die Nederduitse Hervormde Kerk Daspoort se terrein – en probeer alles waaraan hulle pas herinner is, in te neem. Hulle vaar weer terug na hulle omstandighede toe, met die hoop om eendag aan die anderkant van hierdie sopkombuis te staan. Mag ons mekaar aanhou herinner aan die waarheid, sodat daar uiteindelik nie plek is vir die leuen van minderwaardigheid, hopeloosheid en verwerping om te manifesteer nie.
Vir die wat op die 7de April 2021 tydens #SlatDiePad ingeskakel het, het gehoor hoe ons vertel van Hannelie van Deventer en haar dogter, Larochelle, wat in 'n gat vasgevang is. Hulle het, voor ons besoek geen kos in hulle kaste gehad nie, ook nie genoeg elektrisiteit om in warm water te kan stort nie. Hannelie het haar hart met ons gedeel…haar verlede, en, haar hede. Dit wat haar die meeste pla, is dat sy nie volgens haar voldoende vir haar dogter kan sorg nie. Dat, al wat Larochelle so baie vir vra, 'n lekkertjie is. Dat haar registrasiefooi as professionele suster slegs R450 kos om te hernu. Dat sy 'n kleintjie dood het daaraan om afhanklik van ander mense te wees. Sy wil self sorg, en het al alles in haar vermoë gedoen om 'n meer permanente werk te kry.
Na die insetsel op Woensdag, 7 April, het Thys van Zyl van Everest Wealth Management ingebel en aangebied om vir Hannelie en Larochelle 'n bedrag geld in te betaal – net om hulle weer op hulle voete te kry. Die reaksie op hierdie middag, saam met die reaksie in die volgende week, was so oorweldigend dat ons besluit het om 'n opvolg verhaal te doen, en vir Hannelie, Larochelle, en die samaritane van Everest Wealth Management ateljee toe te nooi. Hannelie was nog nie bewus van die geborgde fondse nie…
20 Jul #DieGROOTBrekfis Kristen Raath oor haar siekte
21 Jul #DieGROOTBrekfis Dirk van der Westhuizen - Roekeloos
13 Jun Sondae-aande met Pieter Cloete - Hoe gaan dit met ons kinders?
6 Jul 'n Man grou "witgoud" uit sy tuin...
23 Jul #DieGROOTBrekfis Angus Buchan oor United in Jesus bid geleentheid
16 Jul #DieGrootTrek - Liezel van Intiem gee huweliks raad oor vriendskappe.
2 Jul #DieGrootTrek - Lynette Beer verduidelik temperament kleure en effektiewe kommunikasie met elk.